ΓΡΑΠΤΗ ΕΡΩΤΗΣΗ P-3786/00

υποβολή: Juan Ojeda Sanz (PPE-DE) προς την Επιτροπή

(29 Νοεμβρίου 2000)

Θέμα: Προσαρμογή της οδηγίας 70/156/ΕΟΚ σχετικά με την τεχνική έγκριση των οχημάτων με κινητήρα και των ρυμουλκουμένων τους στην τεχνική πρόοδο

Με την οδηγία 97/836/ΕΚ(1) του Συμβουλίου, της 27ης Νοεμβρίου 1997, η Ευρωπαϊκή Κοινότητα προσχώρησε στη συμφωνία της Οικονομικής Επιτροπής του ΟΗΕ για την Ευρώπη, η οποία είναι γνωστή ως Αναθεωρημένη συμφωνία του 1958.

Δεδομένου ότι ένας από τους κυριότερους λόγους που ώθησαν την Ευρωπαϊκή Κοινότητα να προσχωρήσει ως συμβαλλόμενο μέρος στην εν λόγω συμφωνία είναι ακριβώς η εξάλειψη των τεχνικών εμποδίων στο εμπόριο οχημάτων και η διασφάλισηψηλού επιπέδου οδικής ασφάλειας και περιβαλλοντικής προστασίας, είναι απαραίτητο, προκειμένου να επιτευχθεί ο θεμελιώδης αυτός στόχος, να προσαρμοσθεί αποτελεσματικά η οδηγία 70/156/ΕΟΚ(2) στην τεχνική εξέλιξη.

Ωστόσο, παρά την ανάγκη περιοδικής προσαρμογής της οδηγίας αυτής, η τελευταία της ενημέρωση (η οποία έγινε με την οδηγία 98/14/ΕΚ(3) της 6ης Φεβρουαρίου 1998), στο Παράρτημα IV / Τμήμα II, ενσωματώνει μόνο 49 από τους 78 κανονισμούς της Αναθεωρημένης συμφωνίας του 1958, την οποία ενέκρινε η Κοινότητα στις 27 Νοεμβρίου 1997.

Πότε προβλέπει η Ευρωπαϊκή Επιτροπή ναποβάλει τη νέα ενημέρωση της οδηγίας 70/156/ΕΚ του Συμβουλίου;

Προτίθεται η Ευρωπαϊκή Επιτροπή να ενσωματώσει, όπως οφείλει, τουςπόλοιπους κανονισμούς της εν λόγω συμφωνίας, που περιλαμβάνονται στην απόφαση 97/836/ΕΚ του Συμβουλίου, της 27ης Νοεμβρίου 1997;

Ποιους άλλους κανονισμούς της εν λόγω συμφωνίας προβλέπει να ενσωματώσει η Ευρωπαϊκή Επιτροπή στη νέα ενημέρωση της οδηγίας αυτής, σύμφωνα με τις εξελίξεις στον τομέα;

(1) ΕΕ L 346 της 17.12.1997, σελ. 78.

(2) ΕΕ L 42 της 23.2.1970, σελ. 1.

(3) ΕΕ L 91 της 25.3.1998, σελ. 1.

Απάντηση του κ. Liikanen εξ ονόματος της Επιτροπής

(5 Ιανουαρίου 2001)

Η οδηγία 70/156/ΕΟΚ του Συμβουλίου της 6ης Φεβρουαρίου 1970 για την προσέγγιση των νομοθεσιών των κρατών μελών του αφορούν την έγκριση των οχημάτων με κινητήρα και των ρυμουλκουμένων τους, όπως τροποποιήθηκε από την οδηγία 98/14/ΕΚ της 6ης Φεβρουαρίου 1998, περιλαμβάνει στο παράρτημα IV, μέρος II, τους κανονισμούς της Οικονομικής Επιτροπής για την Ευρώπη των Ηνωμένων Εθνών (ΟΗΕ- ΟΕΕ) που εγκρίθηκαν από την Κοινότητα τη στιγμή της προσχώρησής της στην αναθεωρημένη συμφωνία του 1958, οι οποίοι αφορούν την έγκριση τύπου των οχημάτων με κινητήρα. Για τους κανονισμούς αυτούςπάρχει επιμέρους οδηγία. Σε σχέση με τους κανονισμούς ΟΗΕ-ΟΕΕ που εγκρίθηκαν από την Κοινότητα μετά την προσχώρησή της στη συμφωνία, καθώς και τους κανονισμούς για τους οποίους εγκρίθηκε αντίστοιχη κοινοτική οδηγία, η Επιτροπή θα αναπροσαρμόσει κατάλληλα το παράρτημα IV, μέρος II στο πλαίσιο πρότασης για την τροποποίηση της οδηγίας 70/156/ΕΟΚ το 2001.

Επιπροσθέτως, ορισμένοι κανονισμοί που απαριθμούνται στο παράρτημα ΙΙ της απόφασης 97/836/ΕΚ του Συμβουλίου(1) αφορούν την έγκριση τύπου των μοτοσικλετών και των ελκυστήρων, που δεν εμπίπτουν στο πεδίο εφαρμογής της οδηγίας 70/156/ΕΟΚ. Οι κανονισμοί όσον αφορά τις μοτοσικλέτες έχουν ήδη περιληφθεί στις επιμέρους οδηγίες σχετικά με την έγκριση των δίτροχων και τρίτροχων οχημάτων. Οι κανονισμοί σχετικά με τους ελκυστήρες θα περιληφθούν σε πρόταση τροποποίησης της οδηγίας 74/150/ΕΟΚ του Συμβουλίου της 4ης Μαρτίου 1974 περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων(2), η οποία καταρτίζεται από την Επιτροπή.

Τέλος, για 12 κανονισμούς ΟΗΕ-ΟΕΕ που περιλαμβάνονται στο παράρτημα ΙΙ της απόφασης 97/836/ΕΚ δενπάρχει αντίστοιχη επιμέρους κοινοτική οδηγία και, προς το παρόν, δεν προβλέπεται να θα συμπεριληφθούν σε καμία από τις προαναφερθείσες οδηγίες.

(1) Απόφαση του Συμβουλίου 27 Νοεμβρίου 1997 ενόψει της προσχωρήσεως της Ευρωπαϊκής Κοινότητας στη συμφωνία της οικονομικής επιτροπής των Ηνωμένων Εθνών για την Ευρώπη σχετικά με τηνιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές αναθεωρημένη συμφωνία του 1958.

(2) ΕΕ L 84 της 28.3.1974.